Tommi Miettinen

Tommi Miettinen (s. 3. joulukuuta 1975 Kuopio) on suomalainen entinen jääkiekkoilija ja nykyinen jääkiekkovalmentaja. Pelaajana Miettisen pelipaikka oli keskushyökkääjä ja aiemmin myös vasen laitahyökkääjä.  

Ura
Kuopiossa syntynyt Miettinen on Kalevan Pallon kasvatti. Hän pelasi seurassa ensimmäisen kerran SM-liigaa kaudella 1992–1993, jolloin tilille kertyi 14 ottelua ilman tehomerkintöjä. Kaudella 1993–1994 sai enemmän vastuuta pelaten 47 ottelua. Seuraavalla kaudella hän teki jo 13 maalia ja 19 tehopistettä.

Miettinen pelasi Kuopiossa 20-vuotiaaksi, kunnes siirtyi TPS:ään vaihtelun ja kehittymisen halun vuoksi. Debyyttikaudellaan 1995–1996 Miettisen vastuu jäi pieneksi runkosarjassa. Hän pelasi pudotuspeleissä 10 ottelua ja voitti hopeaa. Kaudella 1996–1997 hän teki 21 pistettä SM-liigassa ja voitti jälleen hopeaa. Seuraava kausi sujui Miettiseltä ja TPS:lta huonommin. Viimeisellä TPS-kaudellaan 1998–1999 Miettinen teki uransa piste-ennätyksensä SM-liigassa, 27 pistettä. Samalla kaudella TPS ja Miettinen voittivat Suomen mestarille myönnetyn Kanada-maljan lyötyään HIFK:n finaalissa.

Tämän jälkeen Miettinen siirtyi Tampereen Ilvekseen. Ensimmäisellä Ilves-kaudellaan hän oli joukkueen kolmanneksi tehokkain pelaaja 33 pisteellään. Kaudella 2001–2002 Miettinen oli jo joukkueen toiseksi paras pistemies tehoillaan 11+31=42, jotka ovat hänen ennätyksensä edelleen. Kausi jäi Miettisen viimeiseksi Ilveksessä. Joukkue ei menestys pudotuspeleissä merkittävästi. Kaudeksi 2002–2003 siirtyi Ruotsin Elitserieniin Brynäs IF:n joukkueeseen. Hän nousi kauden aikana myös maajoukkuerinkiin. Kaudella 2003–2004 hän oli jälleen joukkueen toiseksi paras pistemies. Seuraava kausi ei sujunut niin vakuuttavasti, mutta karsintasarjassa hän teki 10 pelissä seitsemän tehopistettä.

Kesken kauden 2005–2006 Miettinen siirtyi Brynäsissä pelatun 19 ottelun jälkeen Sveitsin NLA:han SCL Tigersiin. Hän pelasi joukkueessa seuraavan kauden, jolloin hän teki 44 ottelussa 33 tehopistettä. Kaudeksi 2007–2008 Miettinen palasi Ruotsiin tällä kertaa Luulajaan. Hän kärsi avauskaudellaan loukkaantumisista. Kaudella 2008–2009 Miettinen loukkaantui Frölunda HC:ta vastaan pelatussa ottelussa ja hänellä todettiin olevan ristisidevamma. Miettinen oli aloittanut sarjan hyvin, 17 ottelussa syntyivät tehopisteet 3+13, jotka olivat joukkueen parhaat. Hän pelasi tämän jälkeen vielä 20 ottelua.

Miettinen palasi kasvattajaseuraansa KalPaan kaudeksi 2009–2010 kolmivuosisella sopimuksella, jossa on myös optio seuraavasta kaudesta. Miettinen pelasi kaudella muun muassa Sami Kapasen kanssa ja jäi yhden pisteen päähän uransa piste-ennätyksestä. Kaudeksi 2010–2011 Miettinen nimettiin joukkueen kapteeniksi useiden konkaripelaajien lopetettua. Miettinen lopetti uransa 2013 ja täten siirtyi KalPan varavalmentajaksi. 

Miettinen oli KalPan apuvalmentajana kauteen 2015-2016 saakka, jonka jälkeen hän siirtyi KalPan A-Juniorien päävalmentajaksi. Kaudella 2017-2018 Miettinen johdatti KalPan A-juniorit toiseen suomenmestaruuteensa A-nuorten SM-liigassa. Kaudella 2018-2019 Miettinen valmensi vielä syksyn KalPan A-junioreita, mutta siirtyi tammikuussa IPK:n päävalmentajaksi potkut saaneen Janne Sinkkosen tilalle. Miettisen johdolla IPK säilytti sarjapaikkansa Mestiksessä.

Miettinen nimettiin keväällä 2019 KalPan uudeksi päävalmentajaksi, Sami Kapasen siirryttyä Sveitsin pääsarjassa pelaavan HC Luganon peräsimeen.

Maaliskuussa 2023 Miettinen nimettiin TPS:n päävalmentajaksi, kun joukkue vapautti edellisen päävalmentajansa Jussi Ahokkaan tehtävästään. Hän siirtyi pois paikkasta Helmikuussa 2025.

Maajoukkue
Miettinen edusti Suomea nuorten MM-kilpailuissa vuosina 1994 ja 1995. Hän edusti A-maajoukkuetta Euro Hockey Tourissa kaudella 2002–2003.

Muu elämä
Miettisen veljet Tatu ja Jami ovat myös jääkiekkoilijoita, Tatu pelaa Kajastuksessa ja Jami Dunkerquessa.

Tilastot
 1992–1993  KalPa  SM-liiga  14  0  0  0  0  –  –  –  –  – 1993–1994  KalPa  SM-liiga  47  5  7  12  14  –  –  –  –  – 1994–1995  KalPa  SM-liiga  48  13  6  19  26  3  1  1  2  2  1995–1996  TPS  SM-liiga  36  3  10  13  10  10  2  1  3  29  1996–1997  TPS  SM-liiga  46  6  15  21  6  12  3  4  7  8 1997–1998  TPS  SM-liiga  42  8  6  14  26  4  0  0  0  0 1998–1999  TPS  SM-liiga  54  10  17  27  26  10  4  4	 8  0  1999–2000  Ilves  SM-liiga  54  13  20  33  24  –  –  –  –  – 2000–2001  Ilves  SM-liiga  55  10  20  30  38  9  0  1  1  4 2001–2002  Ilves  SM-liiga  55  11  31  42  36  3  0  0  0  2 2002–2003  Brynäs IF  Elitserien  50  9  17  26  76  10  4  8  12  4 2003–2004  Brynäs IF  Elitserien  50  13  21  34  56  –  –  –  –  – 2004–2005  Brynäs IF  Elitserien  47  7  17  24  46  10  2  5  7  6 2005–2006  Brynäs IF  Elitserien  19  4  3  7  12  –  –  –  –  –  SCL Tigers  NL  21  3  7  10  55  –  –  –  –  –  2006–2007  SCL Tigers  NL  44  9  24  33  93  –  –  –  –  – 2007–2008  Luleå HF  Elitserien  46  9  19  28  80  –  –  –  –  –  2008–2009  Luleå HF  Elitserien  37  6  17  23  36  5  0  0  0  2 2009–2010  KalPa  SM-liiga  58  11  30  41  44  13  4  5  9  8 2010–2011  KalPa  SM-liiga  57  6  20  26  52  5  0  1  1  6 2011–2012  KalPa  SM-liiga  57  4  16  20  46  7  2  2  4  6 2012–2013  KalPa  SM-liiga  60  9  15  24  50  5  1  0  1  8 14 kautta  yhteensä  SM-liiga  678  109  223  332  398  81  17  19  36  73 6 kautta  yhteensä  Elitserien  249  48  94  142  306  25  6  13  19  12 2 kautta  yhteensä  Nationalliga A  65  12  31  43  148  –  –  –  –  –

Saavutukset
 SM-kultaa 1999
 SM-hopeaa 1997
 SM-pronssia 2001

Lähteet

Viitteet

Luokka:Suomalaiset jääkiekkoilijat
Luokka:Suomalaiset jääkiekkovalmentajat
Luokka:Anaheim Ducksin varaamat pelaajat
Luokka:Vuonna 1975 syntyneet
Luokka:Elävät henkilöt